Els menors de 12 anys entraran gratis tots els divendres d’agost a les 3 piscines municipals de Paterna
31/07/2015

# Els menors de 12 anys entraran gratis tots els divendres d’agost a les 3 piscines municipals de Paterna

[![L’alcalde de Paterna, Juan Antonio Sagredo junt amb la regidor d’Infraestructures, Núria Campos i el cap de la Policia Local, Rafael Mestre, hui durant una visita a la piscina municipal de la carretera de Manises.](/images/noticias/2015/07/piscina.jpg)](/images/noticias/2015/07/piscina.jpg)

31.07.2015

L’Ajuntament amplia l’horari de les piscines municipals i dissenya un ‘pla de xoc’ per a millorar el servici prestat

Cada xiquet o xiqueta menor de 12 anys, que vaja acompanyat d’una persona adulta, podrà entrar gratis a qualsevol de les 3 piscines municipals de Paterna tots els divendres del mes d’agost, sempre que es garantisquen les normes vigents d’aforament. Este ‘Dia de la família’ està emmarcat dins d’un Pla de Xoc dissenyat per l’Executiu municipal per a millorar el servici de piscines oferit als veïns i veïnes de Paterna.

A més, l’Ajuntament amplia l’horari de cada una de les 3 piscines d’estiu a partir del pròxim 1 d’agost. La piscina de la carretera de Manises obrirà de dimarts a diumenge de 11.15 a 19.00 hores -2 hores més que fins ara-, la de Valterna Nord també en el mateix horari de 11.15 a 19.00, i la piscina de La Coma de dimarts a dissabte de 11.00 a 18.00 hores.

Quant als usuaris, s’incrementarà la presència de Policia Local per a garantir la seua seguretat i aconseguir que els recintes siguen, ara més que mai, un lloc familiar en què la diversió estiga garantida

Nova cafeteria en Ciutat Esportiva

L’alcalde de Paterna, Juan Antonio Sagredo, ha firmat esta setmana el projecte d’execució de la cafeteria que s’ubicarà en la Ciutat Esportiva Municipal. Un nou servici en què s’invertiran 12.000 euros i que també serviran per a habilitar un punt de venda en el Poliesportiu de la Canyada. Les gestions necessàries per a la contractació de la redacció del projecte ja s’han iniciat.

A este respecte, Sagredo ha afirmat hui que “continuarem millorant les instal•lacions esportives del nostre municipi perquè esta àrea, dependent d’Alcaldia, és bàsica per al benestar dels veïns i veïnes”.